Alt paa sin rette Plads1	1	Nissen hos Spekhøkeren2
Under Piletræet22
Fem fra en Ærtebælg2
At han til "Alt paa sin rette Plads" har een lille færdig, men mangler een stor. Til "Under Piletræet" mangler een stor. "Hun duede ikke": mangler een lille; dernæst til at sætte foran paa Hæftet een færdig og bag paa een (manglende). Til Titelbladet mangler een stor. Dette er altsaa det endnu bestemt Manglende. Han skriver dernæst at til "Aarets Historie" burde der egentligt et Par smaa trykkes ind i Texten eller et Par store, men han veed ikke om De vil tillade det første og til det sidste mangler ham Klodse. At han har givet sig saa god Tid undskylder han med at De havde lovet at sende ham Aftryk af Træsnittene, efterhaanden som de bleve færdige for at han kunde rette smaa Feil, han fik saaledes ogsaa een Gang 12 a 14 Stykker, men siden aldrig noget, uagtet han sendte Tegninger til Dem og gjentog Bønnen om at faae Aftryk, da disse ikke kom, troede han det ikke ilede, at Bogen ikke skulde ud iaar o s v. - Nu lover han imidlertid at hvad han her har opgivet som "Manglende" skal han gjøre sit Bedste til at skaffe færdigt i Løbet af 8 Dage, men beder mig særdeles om saa hurtigt mueligt at skaffe ham at vide fra Dem om han maa tegne et Par Smaa til Aarets Historie, der kunne trykkes ind i Texten eller om De vil have disse, store da strax at sende ham Klodsene. Han tilføier at de Historier De i Brevet til mig, nævner som ikke indtrufne i Manuskript, ere af ham sendt til Dem med Hr Delbanco.
For at nu ogsaa dette kan strax komme i det Klare, vil jeg tillade mig at opskrive dem i den Orden jeg helst ønskede Historierne fulgte i den tydske, (som i den danske Udgave) vil De efter denne Opskriv[t] strax lade mig vide om der er noget Manuskript blevet borte at det kan sendes Dem med den første Post efter at jeg hører fra Dem.
Fem fra en Ærtebælg. Den sidste Perle.
Jeg seer at i den nye Udgave af "Mährchen" kommer mit Portræt, hvad er det for eet? Det var igrunden bedst De fik en god Daguerreotyp; her i Byen er nyligt taget en Photographie, den skal være lykkedes, men er meget dyr, det vil sige, man faaer vel et Blad for nogle Rigsdaler, men alle disse Oplysninger komme rimeligviis for sildig til at De kan have Gavn heraf. Med Hensyn til "Mit Livs Eventyr" da skal jeg sidst i Februar faae det første Ark, Udhængsarket og saaledes fremdeles. - Hils nu Deres Frue og Svigerfader og lad mig eller Pedersen snart høre fra Dem; han om Billederne til "Aarets Historie", jeg, om der endnu mangler Manuskript; afleveret det har jeg, det veed jeg sikkert. Alt staaer iøvrigt godt til her hjemme. Lev hjerteligt vel!
H. C. Andersen. Tekst fra: H.C. Andersens Hus Originalbrevets placering: H.C. Andersens Hus VI-20A-0097 Tilknyttet bibliografipost: ID 3983 Ophavsret